DIMET แจง “กึ้ง เฉลิมชัย-ยู้ หว่า แซ่ลี” ยกเลิก PP เหตุ UWC โร่ฟ้องศาล ทำแผนเพิ่มทุนสะดุด
DIMET แจง "เฉลิมชัย มหากิจศิริ"- "ยู้ หว่า แซ่ลี" ยกเลิกจองซื้อหุ้น PP หลัง UWC ฟ้องร้องบริษัททำแผนเพิ่มทุนล่าช้า
DIMET แจง "เฉลิมชัย มหากิจศิริ"- "ยู้ หว่า แซ่ลี" ยกเลิกจองซื้อหุ้น PP หลัง UWC ฟ้องร้องบริษัททำแผนเพิ่มทุนล่าช้า
31 มี.ค. 2563

บริษัท ไดเมท (สยาม) จำกัด (มหาชน) หรือ DIMET ระบุว่า ที่ประชุมคณะกรรมการบริษัทครั้งที่ 5/2563 เมื่อวันที่ 30 มีนาคม 2563 มีมติอนุมัติให้ยกเลิกการจัดสรรหุ้นสามัญเพิ่มทุนให้กับบุคคลในวงจำกัด จำนวน 2 ราย ตามมติที่ประชุมคณะกรรมการบริษัท ครั้งที่ 3/2563 ซึ่งประชุมเมื่อวันที่ 11 ก.พ.63 เรื่องจัดสรรหุ้นเพิ่มทุนให้บุคคลในวงจำกัด (PP) 2 ราย จำนวน 261 ล้านหุ้น และให้บริษัทดำเนินการคืนเงินแก่ นายเฉลิมชัย มหากิจศิริ และนายยู้ หว่า แซ่ลี รวม 130.5 ล้านบาท ตามที่บุคคลดังกล่าวนี้ได้แจ้งยกเลิกการจองซื้อหุ้นเพิ่มทุนกับบริษัท
ทั้งนี้เนื่องจากบริษัท เอื้อวิทยา จำกัด (มหาชน) หรือ UWC ยื่นร้องเรียนและฟ้องร้องต่อศาลในกระบวนการจดทะเบียนจัดสรรหุ้นเพิ่มทุนดังกล่าว จนทำให้ระยะเวลาล่าช้าออกไปมาก และทำให้ผู้จองซื้อหุ้นได้รับความเสียหาย